OpenLLM-France/wikimedia huggingface dataset:
# Frank Caeti

Franklin "Frank" Caeti (Chicago, 1973ko abuztuaren 11 - ), Estatu Batuetako aktore eta bakarrizketalaria da. 2005 eta 2007 artea MADtvn egindako lanagatik ospetsu bilakatu zen.
# Fort Valley (Arizona)

Fort Valley Ameriketako Estatu Batuetako erroldak esleitutako leku bat da. Coconino konderrian kokatuta dago, Arizona estatuan. 1.682 biztanle ditu, 19,798069 kilometro koadroko azaleran banatuta.

## Ikus, gainera

* Coconino konderrian

## Kanpo estekak

* Datuak: Q5864149
* Multimedia: Fort Valley, Arizona / Q5864149
# Fort Sumterko gudua

Fort Sumterko gudua, 1861eko apirilaren 12tik 13ra, AEBetako Hego Carolina estatuko Charleston hiritik hurbil dagoen Fort Sumter gotorlekuaren Konfederazioak burututako bonbardaketa bat izan zen. Gertakari honek Ameriketako Estatu Batuetako Gerra Zibilari hasiera eman zion.

## Gudua

Gotorleku hau Charleston hiriaren badiaren sarbidean dago, beraz konfederatuentzat garrantzi estrategiko handiko kokalekua zen. Bonbardaketa gotorlekuan zeuden Ameriketako Estatu Batuetako Armadaren indarrak bertatik kanporatzeko asmoz burutu zen. Guduan nahiz bonbardaketan beran ez zen hildakorik egon.
Gudua jazo aurretik, konfederatuak gotorlekuan zeuden soldadu unionistekin errendizio itun bat gauzatzen saiatu ziren. Gobernu Unionista eta Konfederatuak jazotzera zihoan gatazkaren arduraduna zein izango zenari buruz eztabaidatu zuten, gatazka hau konfederatuek Hego Carolinan zituzten asmoen ondorioz sor baitziteken.
Eztabaida hauek bakea lortzeko asmoz baino oraindik zein alderi babesa emateke eta zalantzakor zeuden estatuak erakartzeko asmoz egin ziren. Alde bakoitzak arerioa erasotzaile gisa irudikatzen zuen, alegia, gerraren hastailea. Gatazka, Francis W. Pickens, Hego Carolinako gobernadorea James Buchanan, AEBetako presidente demokratarekin desados agertu zenean hasi zen, eta ondoren Jefferson Davis, Konfederazioaren presidentea eta Abraham Lincoln, AEBetako presidentearen arteko norgehiagokarekin jarraitu.
Hainbat hilabetez negoziaketa tentsoak egon ondoren, Armada Konfederatuak Fort Sumter gotorlekua bereganatu eta AEBetako Gerra Zibilari hastapena eman zitzaion, hortaz Lincoln presidenteak gerrari aurre egiteko unionisten Armada Federala mobilizatzera behartua egon zen.

## Kanpo estekak

* Fort Sumter Monumentu Nazionala (Ingelesez)
* Datuak: Q543165
* Multimedia: Siege of Fort Sumter / Q543165
# Fort Thompson (Hego Dakota)

Fort Thompson Ameriketako Estatu Batuetako erroldak esleitutako leku bat da. Buffalo konderrian dago, Hego Dakota estatuan. 1.224 biztanle ditu, 32,62676 kilometro koadroko azaleran banatuta.

## Ikus, gainera

* Buffalo konderria

## Kanpo estekak

* Datuak: Q1438770
* Multimedia: Fort Thompson, South Dakota / Q1438770
# Fort Thomas (Kentucky)

Fort Thomas Kentuckyko hiri bat da. Campbell konderrian kokatua dago. 2010ean 16.325 biztanle zituen, 14,66 kilometro koadrotan banatuta.

## Ikus, gainera

* Campbell konderria

## Kanpo estekak

* Datuak: Q1998331
* Multimedia: Fort Thomas, Kentucky / Q1998331
# Fort Towson (Oklahoma)

Fort Towson Oklahomako herri bat da. Choctaw konderrian kokatua dago. 2010ean 519 biztanle zituen, 14,5 kilometro koadrotan banatuta.

## Ikus, gainera

* Choctaw konderria

## Kanpo estekak

* Datuak: Q1852032
* Multimedia: Fort Towson, Oklahoma / Q1852032
# Fort Sumner (Mexiko Berria)

Fort Sumner Mexiko Berriko herrixka bat da. De Baca konderrian kokatua dago. 2010ean 1.031 biztanle zituen, 8,58 kilometro koadrotan banatuta.

## Ikus, gainera

* De Baca konderria

## Kanpo estekak

* Datuak: Q2683042
* Multimedia: Fort Sumner, New Mexico / Q2683042
# Fort Thomas (Arizona)

Fort Thomas Ameriketako Estatu Batuetako erroldak esleitutako leku bat da. Graham konderrian dago, Arizona estatuan. 319 biztanle ditu, 22,460682 kilometro koadroko azaleran banatuta.

## Ikus, gainera

* Graham konderria

## Kanpo estekak

* Datuak: Q5472185
# Fort Supply (Oklahoma)

Fort Supply Oklahomako herri bat da. Woodward konderrian kokatua dago. 2010ean 330 biztanle zituen, 0,57 kilometro koadrotan banatuta.

## Ikus, gainera

* Woodward konderria

## Kanpo estekak

* Datuak: Q2426238
# Fort Totten (Ipar Dakota)

Fort Totten Ameriketako Estatu Batuetako erroldak esleitutako leku bat da. Benson konderrian dago, Ipar Dakota estatuan. 1.160 biztanle ditu, 22,908108 kilometro koadroko azaleran banatuta.

## Ikus, gainera

* Benson konderria

## Kanpo estekak

* Datuak: Q2757936
# Fort Sumter

Fort Sumter Ameriketako Estatu Batuetako Hego Carolina estatuko Charleston hiriko badian kokatzen den izen bereko uharte bateko gotorleku bat da. Eraikinak bere izena Ameriketako Estatu Batuetako Independentzia Gerrako heroia izan zen Thomas Sumter (1734-1832) jeneralari zor dio.
Bestalde, Fort Sumter gotorlekuaren garrantzia historikoa bertan Ameriketako Estatu Batuetako Gerra Zibilako lehenbiziko guduaren kokalekua izatean datza: Fort Sumterko gudua. 1948ko apirilaren 28an Monumentu Nazionala izendatu zuten.

## Ikus gainera

* Fort Sumterko gudua

## Kanpo estekak

* Datuak: Q737517
* Multimedia: Fort Sumter / Q737517
# Félix Sellier

Félix Sellier (Spy, 1893ko urtarrilaren 2a-Gembloux, 1965eko apirilaren 16a), txirrindulari valoniarra izan zen. 1920tik 1928ra izan zen profesionala. Belgikako txapelduna izan zen eta Paris-Roubaix irabazi zuen. Gainera, hiru aldiz izan zen Frantziako Tourreko lehenengo hamarren artean.

## Taldeak

* Alcyon-Dunlop (1922-1926).
* Cycles Sellier (1927-1928).

## Palmaresa

1912
* Binche-Tournay-Binche
1921
* Frantziako Tourreko etapa bat.
1922
* Paris-Brusela.
* 3. Frantziako Tourrean eta etapa bat.
* 3. Belgikako errepide txirrindularitzako txapelketan.
1923
* Belgikako errepide txirrindularitzako txapelketa.
* 2. Belgikako Itzulian eta etapa bat.
* Paris-Brusela.
* 3. Lieja-Bastogne-Liejan
1924
* Paris-Brusela.
* Belgikako Itzulia eta etapa bat.
* 2. Belgikako errepide txirrindularitzako txapelketan.
* 3. Paris-Roubaixen
1925
* Paris-Roubaix.
* Euskal Herriko Itzuliko etapa bat.
* 9. Frantziako Tourean.
1926
* Belgikako errepide txirrindularitzako txapelketa.
* 5. Frantziako Tourrean eta etapa bat.
* Belgikako Itzuliko etapa bat.
1928
* 2. Belgikako errepide txirrindularitzako txapelketan.

## Sailkapen orokorra Itzuli Handietan

| Itzulia | 1920 | 1921 | 1922 | 1923 | 1924 | 1925 | 1926 | 1927 | 1928 |
| Italiako Giroa | - | - | - | - | - | - | - | - | - |
| Frantziako Tourra | UT | 16. | 3. | UT | UT | 9. | 5. | - | - |
| Espainiako Vuelta | X | X | X | X | X | X | X | X | X |

## Kanpo estekak

Félix Sellier - ProCyclingStats
* Datuak: Q492154
* Multimedia: Félix Sellier / Q492154
# Félix Torre

Félix Torre Egia (Balmaseda, 1867 – Madril, 1911ko urriaren 28a) bizkaitar arkitekto eta politikaria izan zen. Errepubliklano sutsua, Los Apuntes (1894-1897) eta La Revista Moderna (1897-1899) aldizkariak sortu zituen.
* Datuak: Q29461709
* Multimedia: Félix de la Torre y Eguía / Q29461709
# Félix Tshisekedi

Félix Antoine Tshisekedi Tshilombo (Léopoldville, Kongo-Léopoldville, 1963ko ekainaren 13a) kongoar politikaria da, Kongoko Errepublika Demokratikoko presidentea 2019ko urtarrilaren 25etik. Étienne Tshisekedi politikari historiko eta 2011n presidentegai izan zenaren semea da.

## Erreferentziak

* ↑ Kongoko Errepublika Demokratikoko presidente izendatu dute Tshisekedi. Berria egunkaria, 2019ko urtarrilak 25, CC BY-SA 4.0, berria.eus (Noiz kontsultatua: 2019-07-22).
* ↑ Rodriguez, Mikel. Kongon ehundik goiti herritar hil dituzte hauteskundeen atarian. Berria egunkaria, 2018ko abenduak 20, CC BY-SA 4.0, berria.eus (Noiz kontsultatua: 2019-07-22).
* Datuak: Q29032770
* Multimedia: Félix Tshisekedi / Q29032770
# Félix Vallotton

Félix Édouard Vallotton (Lausana, 1865eko abenduaren 28a - Neuilly-sur-Seine, 1925eko abenduaren 29a) suitzar eta frantziar margolari, eskultore, xilografien egile eta idazlea izan zen.
Suitzako familia protestante aberats batean jaio zen. 1892an Parisera joan eta Julien Akademian margolaritza ikasi zuen. Louvre Museoko pinturak aztertzen eta Montmartreko kafetegi eta kabaretetara joaten eman zuen denbora.
1892tik 1900era Les Nabis taldeko parte hartu zen, Pierre Bonnard, Ker-Xavier Roussel, Maurice Denis, eta Édouard Vuillardekin batera.
Etapa honetan genero eszenak, erretratuak eta biluziak margotu zituen eta xilografia lanengatik nabarmendu zen.
Taldea utzi ondoren 1903an Vienan erakutsi zuen Sezession taldearekin. Margolari arrakastatsu bihurtu zen, baina bere estilo zorrotzak ere kritikak jaso zituen. Eskulturarekin ere esperimentatu zuen garai honetan.
Mundu Gerraren ondoren, izadi hilak eta paisaia konposatuak margotu zituen bereziki.
Idazle ere izan zen eta arte kritika eta eleberriak argitaratu zituen.

## Iruditegia

* Le Patient (1892)
* Waltz (1893)
* La Chambre rouge (1898)
* La raison probante
* The Laundress, Blue Room (1900)
* Nuage à Romanel (1900)
* The port of Honfleur at night (1901)
* Trois femmes et une petite fille jouant dans l'eau (1907)
* Honfleur dans la brume, 1911
* Blooming Fields (1912)
* Autoportrait (1914)
* War (Study), 1915
* Verdun (1917)
* Le Bois de la Gruerie et le ravin des Meurissons (1917)
* Paysage (1918)
* Le jambon (1918)
* La plage à Honfleur (1919)
* Tulipes perroquet, fond bibliothèque (1920)
* Les Alyscamps soleil matin (1920)
* Femme nue dormant au bord de l'eau, 1921
* Autoprtrait (1923)
* Au marché (1887)
* Coin de rue à Paris (1895)
* Bon Marché (1898)
* Place Clichy (1901)
* Clair de lune (ca. 1894)
* Le bal (1899)
* Laveuses à Étratat (1899)
* Last rays of sunshine (1911)
* En rade du Havre (1918)
* La base de Trégastel (1917)
* Haut de Forme (The visit), 1887
* La Visite (1899)
* Femme fouillant dans un placard (1901)
* Intérieur, femme en bleu fouillant dans une armoire (1903)
* Intérieur avec femme en rouge de dos (1904)
* The Mistress and the Servant (1896)
* Le sommeil (1908)
* Nu, (1912)
* La Blanche et la Noire (1913)
* Blonde Nude (1921)
* Interior with Couple and Screen (Intimacy)
* Le mensonge (1898)
* Le Provincial (1909)
* La loge de théatre, le monsieur et la dame (1909)
* La Chaste Suzanne (1922)
* Red peppers (1915)
* Still life with capucines (1923)
* Marigolds and Tangerines (1924)
* Onignons et soupière (1925)
* Still life with flowers (1925)
* Édouard Vuillard (1893)
* Alexandre Natanson (1899)
* Charles Baudelaire (1901)
* Gabielle Vallotton (1905)
* Gertrude Stein (1907)
* La Roumaine en robe rouge (1925)
* Autoportrait, 1891
* Paul Adam, 1896
* Léon Blum, 1900
* Félix Fénéon, 1898
* Raoul Rigault, 1897

## Kanpo estekak

* Datuak: Q123740
* Multimedia: Félix Vallotton / Q123740
# Félix Uharte Goñi

Félix Uharte Goñi (Iruñea, 1896ko azaroaren 6a - ibidem, 1971ko apirilaren 12a) nafar ekonomialari eta finantzaria izan zen. Huarte y Cía. S.A. bihurtuko zen Sociedad Huarte Malumbres S.R.C. konpainia sortu zuen 1927. urtean. Aipatutako konpainia Espainiako estatuko enpresa-talderik garrantzitsuenetakoa (30 enpresatik gora: metalurgia, papergintza, janari industria, turismoa, nekazaritza, zurgintza, aparkalekuak, hirigintza) izan zen Franco bizi izan zen artean.
Kargu garrantzitsuak izan zituen: Iruñeko zinegotzia (1963), Nafarroako Foru Aldundiko diputatu eta lehendakariordea, Nafarroako Kutxako lehendakaria, Ikerketa Zientifikoko Kontseilu Goreneko bokala eta Nafarroako Aldundiko prokuradorea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz)HUARTE GOÑI, Félix. Gran Enciclopedia de Navarra

## Kanpo estekak

* Datuak: Q5872294
# Félix Vidal Costa

Félix Vidal Costa (Santiago de Compostela, 1942ko azaroaren 6a) espainiar fisikaria eta ikertzailea da.
Santiagoko Unibertsitateko matematika-katedradun bikain baten semea. Gaztetandik sortu zitzaion zientziarako eta ikerkuntzarako grina. Materia kondentsatuaren eta materialen fisikari buruzko ehundik gora lan idatzi ditu. Eskolak eman zituen Parisen eta Estatu Batuetan, eta 1984an Santiagoko Unibertsitatean hasi zen lanean, tenperatura handi eta txikietako supereroankortasuna aztertzen ari den ikertzaile talde baten buru. Ikerkuntza Zientifikoko Ramón y Cajal saria jaso du egin duen lanarengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5793911
# Félix Susaeta

Félix Susaeta Mardones (Andetxa, 1860 – Gasteiz, 1948) arabar mediku eta politikaria.
Burgun lur jabea izan zen eta 1929an Partido Republicano Radical Socialistaren Gasteizko elkartearen sortzaileetako bat izan zen. 1931n diputatu hautatu zuten. 1933an, Marcellí Domingorekin batera, alderdia utzi zuen eta Partido Republicano Radical Socialista Independiente alderdian sartu zen. Gero, Izquierda Republicanara pasa zen.

## Erreferentziak

* ↑ Auñamendi Eusko Entziklopedia. Félix de Susaeta Mardones. .
* Datuak: Q8963214
# Félix Taberna

Félix Taberna Monzón (Martzilla, 1961eko abenduaren 18a) IUN-NEBko politikaria da.
Madrilgo Complutense Unibertsitatean Soziologia eta Zientzia Politikoetan lizentziatuta, NUPen, UNEDen eta beste toki batzuetan klaseak eman zituen. Alabaina, 1991n parlamentari bihurtu zenetik ez dihardu horretan. CCOO sindikatuko kidea ere bada.
Nafarroako Ezker Batuko zuzendaritzan 1989 eta 2005 bitartean aritu zen. Alderdiko Ordezkari Orokorra 1992tik 2004 arte izan zen, Ion Errok ordezkatuta. Nafarroako Parlamentuan 4 legegintzalditan egon da (1991-2007). 2004an, Espainiako Ezker Batuatik deitu zioten Komisio Federalean jarduteko, eta Instituzio Politika nahiz Estatu Ereduko koordinatzailea izendatu zuten.
# Félix Urtubi

    Artikulu hau hegazkinlariari buruzkoa da; beste esanahietarako, ikus «Urtubia».
Félix Urtubi Ertzila (Elorrio, Bizkaia, 1906 – Madril, Espainia, 1936ko irailaren 13) Espainiako Aireko Armadako hegazkinlaria izan zen, Espainiako Gerra Zibilean Errepublikaren alde borrokatu zena.

## Biografia

Urtubik matxinoek irabazitako eskualdetik ihes egin zuen Espainiako Gerra Zibila hasi eta berehala. Tetuandik Sevillara matxinoen Breguet 19 hegazkina gidatzen ari zela, bere behatzaile Juan Castro tenientea hil zuen, eta Málagara joan zen. Espainiako Aireko Armadan sarjentua izan zen Lafayette eskuadrilan. Hawker Fury batean hegaz egin zuen, eta Albuquerquen galdu zuen.
Madrilgo guduan hil zen, 1936ko irailaren 13an, bere Nieuport 52 hegazkinarekin Fiat CR.32 baten aurka borrokan ari zela. Bere hegazkin hondatua lurrera erortzera zihoala ikusita, Regia Aeronauticako Vincenzo Patriarca italo-estatubatuarraren hegazkinaren aurka oldartu zen.
Urtubi hantxe hil zen, baina Patriarca paraxuta erabiliz salbatu zen. Hidalgo de Cisnerosek Patriarca galdekatu zuen, eta prentsan zabaldu zuen ekintza. Estatubatuar pasaporteak libratu zuen italiarra fusilamentutik.

## Erreferentziak

* ↑ Alberto Bru, Jordi Pedrosa eta Txema Prada: La Guerra Civil en el País Vasco: El problema de la Aviación y la Marina de Guerra.
* 1 2 Urtubi, precursor de los kamikazes
* ↑ La 2ª Escuadrilla Lafayette
* ↑ Biplane fighter aces: Maresciallo Vincenzo Joseph Patriarca
* ↑ SBHAC Galería de militares republicanos en la GCE
* Datuak: Q517728
# Félix Valdés

Félix Fernández-Valdés Izagirre (Bilbo, 1895-1976) bizkaintar enpresaburua, bankaria eta arte-bildumagilea izan zen. Bere etxean, On Diego Lopez Haroko kale nagusiaren 15. zenbakian, museo antzeko bat zuen, Grekoaren, Francisco de Zurbaránen edo Bartolomé Esteban Murilloren artelanekin. Bere etxean zegoen kaperan Pedro de Menaren eta Antoon van Dycken polikromiak zituen. Gaur egun, artelan horietako asko Bilboko Arte Ederren Museoan ikus daitezke.

## Biografia

Fernández-Valdés Bilbon jaio zen 1895an. Seme bakarra zen eta bere osabaren partetik herentzia handia jaso zuen. Izan ere, bere osaba-izebak Tomas Urkixo eta Piedad Izagirre ziren, lehena hainbat enpresatako kontseilaria, eta lehen arte bilduma ere utzi zioten.
Valdések kakao eta olio negozio bat zuzentzen zuen Ginea Espainiarrarekin. Bilduma handia egin zuen Espainiako Gerra Zibilaren ostean. Margolan horietako bat Santa Kruzeko markesaren erretratua zen, Francisco Goyarena, Francisco Francok Adolf Hitlerri oparitu nahi izan ziona eta, azkenean, Valdések erosi zuena, milioi eta erdi pezeta ordainduta, pentsatzen zuelako margolanean agertzen zen lauburu hori esbastika bat zela. Margolana atzerrian saldu zela ematen du, eta azkenean Espainiako Gobernuak berreskuratu zuen, 880 milioi pezeta ordainduta.

## Erreferentziak

* ↑ (Gaztelaniaz) Deia. «Valdés, el empresario bilbaino que reunió 400 obras maestras en su casa de la Gran Vía» www.deia.eus (Noiz kontsultatua: 2021-11-12).
* ↑ (Gaztelaniaz) «Obras maestras de la colección Valdés | exposiciones | Museo de Bellas Artes de Bilbao» Tienda del Museo de Bellas Artes de Bilbao (Noiz kontsultatua: 2021-11-12).
* 1 2 3 (Gaztelaniaz) Ereñaga, Amaia. (2020-10-06). «La rica y misteriosa colección Valdés sale de su escondite» GARA (Noiz kontsultatua: 2021-11-12).
* ↑ «URQUIJO AGUIRRE, Tomás de - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-12).
* ↑ (Gaztelaniaz) Unzueta, Patxo. (1983-07-04). «Una importante obra de Goya puede haber sido vendida a coleccionistas norteamericanos» El País ISSN 1134-6582. (Noiz kontsultatua: 2021-11-12).

## Kanpo estekak

* Datuak: Q102175234
# Frierson (Louisiana)

Frierson Ameriketako Estatu Batuetako erroldak esleitutako leku bat da. De Soto parrokian kokatuta dago, Louisiana estatuan. 132 biztanle ditu, 1,449459 kilometro koadroko azaleran banatuta.

## Ikus, gainera

* De Soto parrokia

## Kanpo estekak

* Datuak: Q3885418
* Multimedia: Frierson, Louisiana / Q3885418
# Fries (Virginia)

Fries Ameriketako Estatu Batuetako inkorporatutako herri bat da. Grayson konderrian dago, Virginia estatuan. 450 biztanle ditu, 2,130457 kilometro koadroko azaleran banatuta.

## Ikus, gainera

* Grayson konderrian

## Kanpo estekak

* Datuak: Q1373463
* Multimedia: Fries, Virginia / Q1373463
# Friendsville (Pennsylvania)

Friendsville Pennsylvaniako borough bat da. Susquehanna konderrian kokatua dago. 2010ean 111 biztanle zituen, 3,87 kilometro koadrotan banatuta.

## Ikus, gainera

* Susquehanna konderria

## Kanpo estekak

* Datuak: Q1133927
* Multimedia: Friendsville, Pennsylvania / Q1133927
# Friesenhagen

Friesenhagen Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 1.580 biztanle zituen 51,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q627732
* Multimedia: Friesenhagen / Q627732
# Friendsville (Tennessee)

Friendsville Ameriketako Estatu Batuetako hiri bat da. Blount konderrian dago, Tennessee estatuan. 896 biztanle ditu, 7,808384 kilometro koadroko azaleran banatuta.

## Ikus, gainera

* Blount konderria

## Kanpo estekak

* Datuak: Q2449319
* Multimedia: Friendsville, Tennessee / Q2449319
# Friendswood (Texas)

Friendswood Texasko hiri bat da. Galveston konderrian kokatua dago. 2010ean 35.805 biztanle zituen, 53,71 kilometro koadrotan banatuta.

## Ikus, gainera

* Galveston konderria

## Kanpo estekak

* Datuak: Q476497
* Multimedia: Friendswood, Texas / Q476497
# Friera de Valverde

Friera de Valverde Zamorako probintziako udalerria da, Benavente y Los Valles eskualdean dagoena.
2008ko urtarrilaren 1eko erroldaren arabera 232 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1752425
* Multimedia: Friera de Valverde / Q1752425
# Friesack

Friesack Alemaniako hiri-udalerri bat da, Brandenburgo estatuan. Azken zentsuaren arabera 2.537 biztanle zituen, 84,01 kilometro koadroko azaleran.

## Kanpo estekak

* Datuak: Q585632
* Multimedia: Friesack / Q585632
# Ewan McGregor

Ewan Gordon McGregor (ahoskera: ˌjuːən məˈɡrɛɡər; Perth, 1971ko martxoaren 31 -) eskoziar aktorea da. Aktorea oso ezaguna da Star Wars sagaren lehenengo hiru ataletan parte hartzeagatik, Obi-Wan Kenobi jediaren papera jokatzen. Duela gutxiko beste lan garrantzitsu eta nahiko ezagun batzuk I Love You Phillip Morris, Angels & Demons eta Moulin Rouge! izan dira, azken honek gainera Urrezko Globo Sarietarako proposamen bat ekarri zion. Haatik, bere lanik baloratuena Trainspotting pelikulan egin zuen filmaren protagonista, Mark Renton, interpretatu zuenean.
2012ko irailaren 27an Donostia Saria jaso zuen.

## Kanpo estekak

* Ewan McGregor aktorearen IMDBko fitxa irakurgai (Ingelesez)
* Datuak: Q165518
* Multimedia: Ewan McGregor / Q165518
# Ewald Ammende

Ewald Ammende (Pernau, Livonia, Errusiar Inperioa, 1893ko urtarrilaren 3a - Beijing, 1936ko apirilaren 15a) estoniar kazetari, giza-eskubideen aktibista eta politikaria izan zen. Baltikoko alemaniar jatorrikoa, Europako gutxiengo alemaniarren babesean lan egin zuen. Poloniar, hungariar, errumaniar, judu eta bielorrusiarren jazarpena ere salatu zuen, Holodomor ezagutaraziz. Europako Nazionalitateen Kongresua ordezkatuz, 1933ko Aberri Egunean parte hartu zuen.

## Lan hautatuak

* Die Hilfsaktion für Petersburg. R. Ruetz Riga, 1920.
* Die Agonie einer Weltstadt. Helft Petersburg! R. Ruetz Riga, 1920.
* Europa und Sowjet-Rußland. Curtius-Verlag Berlin, 1921.
* Die Gefährdung des europäischen Friedens durch die nationale Unduldsamkeit. Karl Jaspers, Viena, 1927.
* Nationalitäten in den Staaten Europas. Braumüller Universitäts-Verlagsbuchhandlung, Viena eta Leipzig, 1931.
* Muss Russland hungern? Menschen und Völkerschicksale in der Sowjetunion. Wilhelm Braumüller Universitäts-Verlagsbuchhandlung Viena, 1935.
* Human Life in Russia. G. Allen & Unwin Londres, 1936.

## Kanpo estekak

* Datuak: Q16272248
* Multimedia: Ewald Ammende / Q16272248
# Ewald von Kleist

Paul Ludwig Ewald von Kleist (1881eko abuztuaren 8a - 1954ko azaroaren 13a) Alemaniako landa mariskala izan zen Bigarren Mundu Gerran. Kleist Panzer Taldeko komandante-burua izan zen eta beranduago 1. Panzer Armadaren buruzagia izan zen.
Wehrmachteko hainbat Panzer talderen lehen eraketa operatiboa arduraduna izan zen Frantziako guduan, Belgikako guduan, Jugoslaviako inbasioan eta Barbarossa operazioan.
Frantziako guduan, Kleisten agindupean zeuden unitateak Guderianen gorputz blindatuak eta Rommelen 7. Panzer Dibisioa zeuden. Kleisten indarrek "blitzkrieg" erasoa zuzendu zuten Ardenetako basoan zehar, Maginot lerroa gaindituz. Bere panzer dibisioak azkenean Frantzian sakon sartu ziren, eta aliatuen porrota eragin zuten.
Kleist A Armada taldeko komandante nagusi izendatu zuten Case Blue operazioko azken egunetan, 1942ko udako Errusiaren Hegoaldeko Alemaniako ofentsiban. Erabaki estrategikoen inguruan Hitlerrekiko zituen desadostasunek kargugabetzea eragin zuten 1944ko martxoan, Ukrainian izandako Alemaniaren porrotaren ondoren.
Gerraren ondoren, Kleist Sobietar Batasunera estraditatu zuten eta bertan 25 urteko kartzela zigorra ezarri zioten gerra krimenengatik; kartzelan hil zen.

## Kanpo estekak

* Datuak: Q57137
* Multimedia: Ewald von Kleist / Q57137
# Ewaldita

Ewaldita karbonato motako minerala da eta donnayite taldearen kidea da.

## Ezaugarriak

Ewaldita karbonato mineralaren formula kimikoa hau da: ${\ce {Ba(Na,Ca,Y,Ce,K)(CO3)2 * 2.6H2O}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Ewaldite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3735754
* Multimedia: Ewaldite / Q3735754
# Ewan MacColl

Ewan MacColl, jaiotzez izenez James Henry Miller (1915eko urtarrilaren 25a, Salford, Lancashire – 1989ko urriaren 22a, Londres) ingeles folk abeslari, kantautore, komunista, sindikalista, antzerkigile eta antzezlan ekoizle bat izan zen. Kirsty MacColl abeslari eta kantautorearen aita izan zen.
Mundu anglosaxoian aski ospetsua den Dirty Old Town abestiaren egilea da.
Ingalaterran jaio arren bi gurasoak eskoziarrak zituen. Gaztetatik ezkertiarra eta sindikalista, komunismoan buru-belarri sartua zegoenez, britainiar poliziak fitxatu egin zuen.